SAWADโชว์กำไรQ3/61โตทะลุ 827 ลบ.รับพอร์ตลูกหนี้แตะ 2.6หมื่นลบ. ลั่นปีหน้ารุกธุรกิจเต็มสูบ
SAWAD โชว์กำไรไตรมาส 3/61 โตทะลุ 827 ลบ.รับพอร์ตลูกหนี้แตะ 2.6 หมื่นลบ. ลั่นปีหน้ารุกธุรกิจเต็มสูบ
14 พ.ย. 2561

นางสาวธิดา แก้วบุตตา ผู้อานวยการฝ่ายกลยุทธ์องค์กร บริษัทศรีสวัสดิ์ คอร์ปอเรชั่น จากัด(มหาชน)หรือ SAWAD เปิดเผยว่า ผลการดำเนินงานงวดไตรมาส 3/2561 บริษัทและบริษัทย่อยมีกำไรสุทธิรวม 827.36 ล้านบาท เพิ่มขึ้น 162.51 ล้านบาท หรือเพิ่มขึ้น 24.44% เมื่อเทียบกับงวดเดียวกันของปีก่อนที่มีกำไรสุทธิ 664.85 ล้านบาท อย่างไรก็ตามหากเปรียบเทียบเฉพาะกำไรจากธุรกิจหลัก ไม่นับรวมกำไรพิเศษที่เกิดขึ้นในช่วงไตรมาส 3/60 กลุ่มศรีสวัสดิ์จะมีกำไรเติบโตกว่า 42 %
“แท้จริงแล้วไตรมาส 3/61 กำไรจากธุรกิจหลักเติบโตสูงมากเมื่อเทียบกับงวดเดียวกันของปีก่อน แต่ในไตรมาส3/60 มีกำไรพิเศษเกิดขึ้น จึงทำให้ดูเหมือนว่ากำไรโตแค่ 24.44% ปัจจุบันผลการดาเนินงานเริ่มกลับเข้าสู่ภาวะปกติ หลังจากที่ก่อนหน้านี้บริษัทได้มีการปรับโครงสร้างธุรกิจ มีการควบรวมกิจการกับบริษัทเงินทุน ศรีสวัสดิ์ จากัด (มหาชน) รวมทั้งการเตรียมความพร้อมตั้งรับกับหลักเกณฑ์ของทางการที่จะมีการเปลี่ยนแปลง โดยในปีหน้านี้กลุ่มศรีสวัสดิ์น่าจะกลับมาดำเนินธุรกิจในเชิงรุก ภายใต้การบริหารความเสี่ยงที่ประสิทธิภาพ”นางสาวธิดา กล่าว
สำหรับภาพการดำเนินธุรกิจในไตรมาส 3/61 บริษัทมีรายได้ดอกเบี้ย1,531.78 เพิ่มขึ้น 284.22 ล้านบาท หรือเพิ่มขึ้น 22.78 % เมื่อเทียบกับงวดเดียวกันของปีก่อนหน้าที่มีรายได้ดอกเบี้ย 1,247.56 ล้านบาท ขณะที่มีรายได้ดอกเบี้ยสะสมเก้าเดือนสิ้นสุดเดือนกันยายน 2561 จานวน 4,159.90 ล้านบาท เพิ่มขึ้น 471.78 ล้านบาทหรือเพิ่มขึ้น 12.79 % เมื่อเทียบกับงวด 9 ของปี 2560 ที่มีรายได้ดอกเบี้ยสะสม 3,688.12 ล้านบาท
นางสาวธิดา กล่าวต่อว่า รายได้ดอกเบี้ยที่เติบโตขึ้นอย่างต่อเนื่อง มาจากการเติบโตของพอร์ตลูกหนี้ที่เพิ่มขึ้น 29.87 % จากไตรมาส 3/2560 ที่มีพอร์ตลูกหนี้ 20,192.00 เพิ่มเป็น 26,223.21 ล้านบาทในช่วงสิ้นสุดไตรมาส 3/2561 ซึ่งก็เป็นผลมาจากการขยายสาขาเพิ่มขึ้นตามนโยบายของกลุ่มบริษัทที่ต้องการให้ลูกค้าสามารถเข้าถึงการให้บริการทางการเงินคลอบคลุมทั่วประเทศ โดยปัจจุบันบริษัทมีสาขาทั้งสิ้น 2,740สาขา
สำหรับตัวเลขหนี้ที่ไม่ก่อให้เกิดรายได้(เอ็นพีแอล)สิ้นสุดเดือนกันยายน 2561 ได้ปรับลดลงเหลือ 4.40% จากไตรมาส 2/2561 บริษัทมีเอ็นพีแอล 4.74 % ซึ่งเป็นผลมาจากระบบบริหารจัดการหนี้ที่มีประสิทธิภาพ ขณะที่ตัวเลขการตั้งค่าเผื่อหนี้สงสัยจะสูญจำนวน 115.35 ล้านบาท เพิ่มขึ้น 18.43 ล้านบาท จากงวดเดียวกันของปีก่อน 96.92 ล้านบาท เป็นผลมาจากพอร์ตสินเชื่อที่เติบโตขึ้น และสอดคล้องกับนโยบายการควบคุมความเสี่ยงของกลุ่มบริษัท